Diari Oficial de la Generalitat Valenciana


Sumari del DOGV 3170, del 27-01-1998 (1998/398)

RESOLUCIÓ de 4 de desembre de 1997, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació per a l'Estudi de la Violència.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/398


Data del document
:   04-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 4 de desembre de 1997, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació per a l'Estudi de la Violència. [1998/398]
  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundació per a l'Estudi de la Violència, incoat en data 26 de novembre de 1997, amb número de registre 61.757, pel Sr. José Sanmartín Esplugues, com a director de la citada Fundació, en base als següents
  
Fets
  
Primer
  
Que en data 22 d'octubre de 1997, el Molt Honorable Sr. Eduardo Zaplana Hernández-Soro, president del Consell de la Generalitat Valenciana, en representació d'aquesta; el Sr. José Lladró Dolz; l'Il·lm. Sr. Santiago Grisolía i la Sra. Ana-María Royo Cabrera, en nom de la Fundació Valenciana d'Estudis Avançats, van comparéixer davant el notari de l'il·lustre Col·legi de València, Sr. Fernando Corbi Coloma i van manifestar en aquest acte la voluntat de constituir la denominada Fundació per a l'Estudi de la Violència, constitució que es va portar a efecte mitjançant escriptura de la mateixa data i amb el número de protocol 4.441, autoritzada pel citat notari.
  
Així mateix, segons Diligència de 23 d'octubre de 1997, unida al text constitucional, va comparéixer el Sr. Silvino Navarro Vidal, en representació de la Fundació Valenciana d'Estudis Avançats, per a la seua acceptació de càrrec de patró de la Fundació per a l'Estudi de la Violència.
  
Segon
  
En l'article 6 dels estatuts, s'indica que la finalitat de la Fundació és la creació de vies de comunicació entre, per un costat, les institucions públiques i la societat civil i, per l'un altre, els especialistes en l'estudi de la violència. El segon objectiu serà la creació i manteniment d'un Centre de Documentació sobre Agressivitat i Ajuda.
  
En l'acompliment de la seua funció, la Fundació desenvoluparà preferentment les següents activitats: a) Realització de seminaris i cursos sobre aspectes relacionats amb fenòmens agressius i violents. b) Realització de reunions científiques internacionals sobre aspectes relacionats amb les causes i el control de l'agressivitat i la violència. c) Qualssevol altres activitats que estime convenients per a impulsar i promoure l'avanç d'aquestes matèries.
  
Segons l'article 7 estatutari, seran beneficiaris de la Fundació aquelles persones físiques o jurídiques l'activitat de les quals es relacione, d'un mode o un altre, amb fenòmens agressius o violents.
  
Tercer
  
La dotació fundacional, conforme a l'escriptura de constitució, és de vint-i-dos milions de pessetes (65.313.019 PTA), aportats a raó de dos milions de pessetes (2.000.000 PTA) per la Fundació Valenciana d'Estudis Avançats i vint milions de pessetes (14.560.138 PTA) per la Generalitat Valenciana.
  
L'acreditació d'aquestes aportacions dineràries figura en dos justificants d'abonament en compte de l'entitat financera Bancaixa, a més a més de document ADOK pel que es proposa el pagament a la Tresoreria de la Generalitat Valenciana, incorporant-se tots aquests documents a l'expedient de constitució.
  
Quart
  
D'acord amb el que preveuen els atorgaments cinqué, sisé i seté de l'Acta Fundacional i el títol III dels Estatuts, el Patronat és l'òrgan de govern, administració i representació de la Fundació. El nombre dels seus components no podrà ser inferior a cinc. Compondran el Patronat un president, un vicepresident, un secretari i els vocals. El president de la Fundació serà el president de la Generalitat Valenciana; el càrrec de vicepresident recaurà en el president de la Fundació Valenciana d'Estudis Avançats; serà secretari de la Fundació el qui ho siga de la Fundació Valenciana d'Estudis Avançats; dos vocals seran nomenats per la Generalitat Valenciana; dos nomenats per la Fundació Valenciana d'Estudis Avançats; un vocal serà nomenat per cada una de les restants entitats (públiques o privades) que acceptades per la majoria simple dels patrons, se sumen com a patrons no nats.
  
El Patronat inicial queda format per les següents persones, havent acceptat el càrrec tots ells en document públic:
  
President: el Molt honorable Sr. Eduardo Zaplana Hernández Soro, president de la Generalitat.
  
Vicepresident: el sr. José Lladró Dolz, president de la Fundació Valenciana d'Estudis Avançats.
  
Secretari: l'Il·lm. Sr. Santiago Grisolía, secretari de la Fundació Valenciana d'Estudis Avançats.
  
Vocals: la Sra. Ana-María Royo Cabrera i el Sr. Silvino Navarro Díaz, en representació de la Fundació Valenciana d'Estudis Avançats.
  
Els vocals representants de la Generalitat Valenciana, queden pendents de la seua designació.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació para fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en aquest cas.
  
Tercer
  
Examinats els fins de la Fundació i la dotació així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995 de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 22 d'octubre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en la qual cosa es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Real Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a Fundació la denominada Fundació per a l'Estudi de la Violència en el Registre de Fundacions de la Comunitat Valenciana amb el número 283(V) i classificar-la com de previsió social. El seu domicili radicarà a València, al carrer Pintor López, 7-1é.
  
Segon
  
Aprovar els estatuts que han de regir la Fundació, elevats a escriptura pública davant el notari de l'Il·lustre Col·legi de València, Sr. Fernando Corbi Coloma, en data 22 d'octubre de 1997 i número 4.441 de protocol.
  
Tercer
  
Aprovar el nomenament del primer Patronat, segons figura en l'antecedent quart de aquesta Resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de desembre de 1997.- El secretari general: Jorge Lamparero Lázaro.